GiliGold/VAD_KnessetCorpus huggingface dataset:
דוד ביטן: טוב, חבר'ה, אז עכשיו זה הכול תלוי בכם.
דוד ביטן: אני הצעתי את הצעת הפשרה שלי.
דוד ביטן: היא לא פוגעת במשא ומתן הכללי, היא לא פוגעת בנמל, היא לא פוגעת בהסכם הכללי עם האוצר והיא מאפשרת את ה-26.
דוד ביטן: כל אחד שייתן דחיפה קטנה לכיוון והכל יהיה בסדר.
דסטה גדי יברקן: ביטן, אני רוצה להגיד כמה מילים ולהגיד רק ברכה.
דסטה גדי יברקן: לא משהו להוסיף.
דסטה גדי יברקן: אני בדיון הקודם לצערי לא הייתי פה כי הייתי במשלחת בחו"ל, אבל אני מאוד שמח על הפשרה שלך להצעה שאתה מציע.
דסטה גדי יברקן: אני בהחלט מסכים איתה.
דסטה גדי יברקן: כמובן נברך על המוגמר רק כשזה ייגמר, אבל הכיוון שאנחנו רואים פה הוא כיוון חיובי מאוד, ואני מאוד שמח לשמוע ולראות את זה.
דסטה גדי יברקן: יחד עם זאת אני יודע שזה לא סמכותה של הוועדה, אני יודע שזו לא הסמכות של הוועדה ואני לא מדבר על זה, אני פונה להסתדרות ולנמל אשדוד, שהחמישה הנוספים שלא נכנסים להסכם שאנחנו מדברים עליו, תיקחו את זה לתשומת לבכם משום שלא מתקנים עוול בעוול.
דסטה גדי יברקן: החמישה אנשים האלה, שיישארו בנמל יחד עם ה-26 חברים שנקלטו בשמחה ובצהלה.
דסטה גדי יברקן: שהם יהיו גם חלק מהמתווה הזה אם כי יושב ראש הוועדה, והוועדה הזו עוסקת אך ורק בנושאים של עולים ואני ממש מודה לך על הוועדה המאומצת, על הרצון שלך ושל כולם בעניין הזה.
דסטה גדי יברקן: ניפגש בוועדה לסיכום להגיד כל הכבוד.
משה ז'נה: אני מציע, כי אנחנו בשיאן של שיחות, שזה לא יהיה בשבוע הבא.
משה ז'נה: שייקח פרק זמן.
דוד ביטן: תודה רבה לכולם, דיון ב-30 לנובמבר, הישיבה נעולה.
דוד ביטן: הנושא הוא עולים שלא ראו את משפחתם מאז תחילת הקורונה.
דוד ביטן: ניסיון ליצור נוהל שיפתור את הבעיה, ולא נצטרך לעסוק באחד אחד, כמובן שמעבר לנוהל תמיד יש את הנושא ההומניטרי, ויש ועדה שמטפלת במקרים חריגים.
דוד ביטן: זה לא סותר.
דוד ביטן: כך שאם תהיה לך איזה בקשה, אם מישהו פנה וזה, תמיד את יכולה להפנות את הבקשה.
דוד ביטן: בדיון הקודם אנחנו הצענו הצעת נוהל או מתווה, שמתחשב בגורמי משפחות בישראל מדרגה ראשונה, והגדרנו מה היא דרגה ראשונה, בהתאם להנחיות משרד הבריאות לעולים חדשים שעלו לישראל עד ארבע שנים.
דוד ביטן: לגבי חיילים בודדים או בנות שירות לאומי, שנתיים מהעלייה לישראל.
דוד ביטן: הייתה לי שיחה עם מנכ"ל רשות האוכלוסין, מור יוסף, שבו הוא אמר לי למה השר תומך בזה.
דוד ביטן: רק הוא והשר, או השר והוא מבקשים לאור היקפי התחלואה בארצות הברית ובאירופה, שתחילת המתווה תהיה בעוד חודש.
דוד ביטן: אני הסכמתי לזה.
דוד ביטן: כך שבעצם ההצעה שלנו התקבלה.
דוד ביטן: היישום יתחיל מעוד חודש.
דוד ביטן: אני רואה בזה כסוף פסוק לעניין הזה.
דוד ביטן: אולי נעלה רגע אם אתם רוצים לשמוע מראשות האוכלוסין בבקשה.
מיכל וונש: אדוני היושב ראש, אנחנו יכולים גם לומר?
דוד ביטן: כן, אבל לא פותחים את המתווה.
דוד ביטן: כמובן אמרתי שהנוהל הזה, יש כמובן את הוועדה לעניינים הומניטריים שאם יש איזו בעיה עם מישהו, אז כמובן שהם ידונו בזה ויאפשרו לו אם זה נכון.
דוד ביטן: הנוהל שאנו הצענו שזה משפחות מדרגה ראשונה.
דוד ביטן: כמובן העלייה תהיה בהתאם להנחיות משרד הבריאות, איפה שצריך לבוא לבידוד יבואו לבידוד.
דוד ביטן: שלעולים חדשים עד ארבע שנים יאפשרו למשפחות בדרגה ראשונה לבוא.
דוד ביטן: לגבי חיילים בודדים, עד שנתיים.
דוד ביטן: גם השר וגם ראש מינהל האוכלוסין מסכימים לזה, רק הם אומרים, לאור התחלואה באירופה ובארצות הברית, שתחילת היישום תהיה בעוד חודש.
יבגני סובה: דרגה ראשונה אתה הגדרת בדיוק?
יבגני סובה: שזה אמא, אבא, אח ואחות?
דוד ביטן: אחים, אמא, סבות וסבתות.
דוד ביטן: כן, אמרנו את זה.
יבגני סובה: וזה התבצע דרך הקונסוליות?
יבגני סובה: כלומר הוכחת הקשר, שזה בעצם מבקשים הקונסולים.
דוד ביטן: אני לא אחזור בדיוק על מה שאמרנו בישיבה הקודמת, אבל הגדרנו את הדרגה הראשונה.
דוד ביטן: בישיבה הקודמת הצענו נוהל לראשות האוכלוסין, שאמר שקרובי משפחה מדרגה, ואנחנו הגדרנו מה זו דרגה ראשונה, אני לא זוכר עכשיו, אבל זה אומר אמא, אבא, סבא, סבתא, אחים ואחיות, דברים מהסוג הזה.
דוד ביטן: הם יוכלו לבקר, לבוא לישראל כמובן.
דוד ביטן: לגבי עולים חודשים שעלו לישראל עד ארבע שנים.
דוד ביטן: לגבי חיילים בודדים ובנות שירות לאומי, שנתיים מהעלייה לישראל.
דוד ביטן: מה שאמר לי מור יוסף בשיחה, הוא אמר לי אנחנו מקבלים את ההצעה הזאת.
דוד ביטן: אבל גם השר וגם הוא אומרים שלאור התחלואה באירופה ובארצות הברית הם מבקשים שכניסת הנוהל הזה לתוקף תהיה בעוד חודש.
דוד ביטן: שירדו היקפי התחלואה בחו"ל.
דוד ביטן: אמרתי לו בסדר, אני חושב שהעיקר זה הנוהל, אם תחילת הביצוע בעוד חודש, אני לא רואה בזה בעיה.
דוד ביטן: זהו, נראה לי שסיימנו את העניין הזה.
יבגני סובה: כלומר, זה לא סותר את מה שקיים.
דוד ביטן: לא סותר את הוועדה, יש ועדה לעניינים הומניטריים.
דוד ביטן: זאת אומרת, אם תבוא הצעה למישהו שעלה לפני שש שנים, ויש איזה בעיה, אז יש את הבעיה שדנה במקרים חריגים.
דוד ביטן: זה נשאר בתוקף, אין שום בעיה עם זה.
דוד ביטן: מקרים חריגים הם ידונו ויאשרו או לא יאשרו.
דוד ביטן: אנחנו לא צריכים להתעסק בבקשות יותר.
דוד ביטן: יהיה נוהל שיסדיר את העניין, כל מי שעומד בנוהל יכול לבוא.
דוד ביטן: תהיה לנו פחות עבודה כחברי כנסת.
מיכל וונש: תודה רבה אדוני יושב הראש, אני רוצה לברך אותך על הבנת מורכבות הנושא והובלת הפתרון, שאני חושבת שאנחנו בדרך אליו.
מיכל וונש: אני רוצה להעלות בעצם שלוש נקודות.
מיכל וונש: הראשונה היא שאנחנו יוצרים פה איזושהי הבחנה בין עולים חדשים.
מיכל וונש: עולים חדשים מוגדרים כעשר שנים בארץ.
מיכל וונש: אני רק מעלה את הנושא, ואני שמחה לשמוע שוועדת החריגים תמשיך לפעול, כיוון שהרבה מאוד מהמקרים שמגיעים לפתחנו, יעידו על כך חברי הכנסת שמקבלים את הפניות.
מיכל וונש: למשל הורים מבוגרים מאוד שנמצאים בארץ מן הסתם הרבה יותר מארבע שנים, וילדיהם אינם יכולים לבקר אותם, ולכן אנחנו נמשיך לקבל הרבה מאוד מהפניות.
דוד ביטן: לא הבנתי, מה אמרת עכשיו?
מיכל וונש: הורים מבוגרים שעלו ארצה, זקנים.
מיכל וונש: הורים שהילדים שלהם נמצאים בחו"ל, והם אינם אזרחים ישראלים, אבל ההורים האלה נמצאים בארץ יותר מארבע שנים.
מיכל וונש: הרבה מאוד מהפניות שאני מקבלת הן זה.
דוד ביטן: מה הם עושים פה?
מיכל וונש: ההורים עלו לארץ, זקנים.
דוד ביטן: נו, אז אזרחים ישראלים.
מיכל וונש: כן, אבל הילדים שלהם לא יכולים לבוא לראות אותם.
דוד ביטן: למה הם לא יכולים?
דוד ביטן: אמרנו שכן.
מיכל וונש: אמרנו עכשיו, רק אם ההורה נמצא בארץ ארבע שנים.
מיכל וונש: בסדר, אז אני מסבירה.
דוד ביטן: אנחנו לא נתחיל את הדיון עוד הפעם, מה שהיה קודם.
דוד ביטן: עשינו דיון פעם שעברה, הצענו את זה כפשרה.
דוד ביטן: צריך לחתוך מזה נקודה.
דוד ביטן: יש עולים ש-20 שנה הם נחשבים עולים, אז מה?
דוד ביטן: ניתן לכולם לבוא לישראל?
דוד ביטן: לא נתחיל את הכל מאפס.
מיכל וונש: אז אני רק מסביר שהרבה מאוד מהפניות ימשיכו להגיע אלינו.
דוד ביטן: לא יודע אם יבואו או לא יבואו, אבל אם יהיו פניות, צריך לחתוך את זה בנקודה מסוימת.
מיכל וונש: אני הייתי ממליצה לחתוך את זה בנקודה שבו עולה מוגדר עולה.
מיכל וונש: זו נקודה ראשונה.
מיכל וונש: נקודה שנייה, לגבי חיילים בודדים ובנות שירות, אני מבינה שנתנו להם עוד שנתיים, אני מקבלת את זה, למרות שיש בכך אתגר, כיוון שאנחנו בעצם אומרים, שאם הם לא קיבלו ביקור במהלך השירות הצבאי אז יש להם שנתיים.
שלומית אבינח: במהלך השירות הצבאי בוודאות הם מקבלים.
מיכל וונש: לא, כי זאת הייתה החרגה.
דוד ביטן: לא, פה מדברים לגבי חיילים בודדים, בוודאי שבשירות באים לבקר אותם.
דוד ביטן: אנחנו מדברים מסיום השירות.
מיכל וונש: דבר אחרון לגבי בני ובנות זוג שאינם נשואים, אדוני היושב ראש.
מיכל וונש: אני חושבת שצריך לתת על כך את הדעת ולשמוע באמת גם מהגורמים, גם את הנושא הזה.
מיכל וונש: מדיניות שאני מכירה ממדינות אחרות, נותנות מקום לבני\
מיכל וונש: בנות זוג שאינם נשואים בתוך הדבר הזה, מתוך הנחה שהם כמו, או הרבה פעמים בני משפחה מקרבה ראשונה.
מיכל וונש: אני חושבת שאם אנחנו רוצים איזשהו פתרון הוליסטי של הנושא הזה, אז צריך לתת על כך את הדעת, גם במסגרת של הדיון הזה.
מיכל וונש: רק דבר טכני, זה שאנחנו מיישמים את זה בעוד חודש, רק כדי שנוודא שזה באמת מתחיל לקבל תוקף בעוד חודש.
דוד ביטן: לוקח להם שבועיים לנסח נוהל, אבל הם יעשו את זה.
יבגני סובה: קודם אני מודה לך על המאמצים.
יבגני סובה: מאחר ומדובר במקרים בודדים, אני חושב, שזו דעתי, אין משמעות למצב התחלואה במדינה שממנה בא הבן אדם.
יבגני סובה: בן אדם מגיע, עושה 72 שעות לפני הטיסה, עושה בדיקת קורונה, הוא מגיע לפה ע"פ נוהל משרד הבריאות ומתחייב לבדיד של 14 יום.
יבגני סובה: לכן, אין משמעות למצב התחלואה באותה מדינה כשמדובר על מקרים בודדים.
דוד ביטן: מה זה מקרים בודדים?
דוד ביטן: למה מקרים בודדים?
דוד ביטן: מארצות הברית יכולים להגיע 10,000.
יבגני סובה: אז 10,000 קודם כל לא יגיעו.
יבגני סובה: אתה תשמע בסופו של דבר שהם לא יגיעו.
דוד ביטן: אתם טוענים שיש הרבה אנשים שרוצים לבוא.
יבגני סובה: אבל לא מדובר על 10,000, מדובר על מאות.
יבגני סובה: אני לא חושב שמדובר גם על אלפים.
דוד ביטן: מאז השיחה שלי אתו שבוע עבר.
דוד ביטן: אז מה נשאר?
יבגני סובה: אבל אני אומר לך שאתה כרגע סיכמת שבעוד חודש- - -
דוד ביטן: מהשיחה שלי אתו, נשארו שלושה שבועות.
יבגני סובה: כן, אבל בהתאם למצב התחלואה.
דוד ביטן: לא אמרתי בהתאם.
דוד ביטן: אמרתי בגלל מצב התחלואה היום, נדחה את זה בחודש.
יבגני סובה: בתקווה שמצב התחלואה ישתפר.
שלומית אבינח: לא, לא זה לא מותנה.
שלומית אבינח: זה מה שאני אומרת.
יבגני סובה: החשש שלי פה, והוא חשש מוצדק לדעתי, שזה לא יהיה תירוץ להעלות את זה לוועדת חריגים.
דוד ביטן: לוקח להם שבועיים ימים עד שהם מנסחים נוהל.
דוד ביטן: חברה, חודש זה סביר, אין בעיה עם זה.
יבגני סובה: אני רוצה עוד להגיד משפט בהקשר למה שמיכל אמרה.
יבגני סובה: יש בעיה שהרבה אנשים שלא היו נשואים באופן רשמי, זה אומר שנניח היה קשר, הבן אדם לא הספיק למסד את הקשר מסיבות שהוא לא יכול לעשות את זה בארץ, משום שהוא צריך לנסוע או לקפריסין או לפראג, ואז נוצר מצב שיש לך משפחות, זוגות, שהם למעשה כבר שנה, שנתיים, שלוש שנים, מתנהלים כמו זוג נשוי לכל דבר.
יבגני סובה: ישראלי לא יכול לטוס לקפריסין או לפראג למסד את הקשר, ואזרחית רוסיה או אזרחית אירופאית, היא לא יכולה לעשות שום דבר.
יבגני סובה: אז במקרה הזה, צריך גם לבוא ולהתחשב.
יבגני סובה: מבחינתי שיוכיחו את זה בפני הקונסול הישראלי באותה מדינה שנמצא בן הזוג של הישראלי.
יבגני סובה: בכך להתייחס לזה זה כמו לידועים בציבור, ואולי לאפשר להם- - -
דוד ביטן: אני רוצה לסכם את העניין הזה לפי מה שסיכמנו בישיבה הקודמת.
דוד ביטן: לגבי אלה שלא נשואים, זו באמת בעיה.
דוד ביטן: אנחנו נמצאים איתם בשיחות על מנת לעשות גם פה משהו.
דוד ביטן: כרגע מה שיש לנו נכניס לכיס וניקח.
דוד ביטן: לגבי הנושא השני, נדון בזה.
דוד ביטן: אני לא אומר שלא צריכים לדון בזה.
דוד ביטן: אני לא יודע כמה מקרים כאלה יש גם.
יבגני סובה: בטוח לא אלפים אבל זה כן מקרים שאפשר לפתור.
דוד ביטן: אני אנסה להגיע לסיכום בעניין הזה גם עם מינהל האוכלוסין.
דוד ביטן: אבל תכלס רוב הבעיות זה עם אלה שלא נשואים, זה עם אלה שכן נשואים ואלה שנמצאים והעולים לארץ.
דוד ביטן: הנה אני אומר את זה לרשות האוכלוסין: גם אם מדובר על אנשים לא נשואים אבל נמצאים בארץ ואין שום בעיה להראות שהם זוג לכל דבר וענין גם אז צריך לכלול אותם.
תמר זנדברג: רק להגיד, המקרה של האנשים שלא נשואים, ידועים בציבור, הרי יש נוהל ידועים בציבור.
תמר זנדברג: יש מקרים שאנחנו מטפלים בהם.
דוד ביטן: יש נוהל של ידועים בציבור?
תמר זנדברג: יש נוהל שהם הכניסו של ידועים בציבור.
דוד ביטן: וגם שם הם לא יכולים לקבל קרובים היום?
יבגני סובה: לא, כי אין הוכחה לקשר שלהם.
דוד ביטן: לא, יש כבר היום.
תמר זנדברג: אולי, לא יודעת.
תמר זנדברג: אני לא נתקלתי במקרים כאלה של עולים אלא רק ידועים בציבור רגילים של ישראלים.
שלומית אבינח: זה לא מנדט של הועדה הזאת.
דוד ביטן: לא, אנחנו לא דנים בזה.
תמר זנדברג: זה בנפרד.
דוד ביטן: זו בעיה שלי, ועדת הפנים שתטפל בזה.
תמר זנדברג: לכן אני אומרת שזה נשמע לי פחות רלוונטי לעולים, אבל אולי כן.
דוד ביטן: אם יש עולה חדש שהוא ידוע בציבור של מישהי שהיא לא עולה חדשה או שהיא כן עולה חדשה, אז יכול היות שבזה נעשה תיקון.
דוד ביטן: לגבי כלל האוכלוסייה, זה לא במסכות שלנו.
דוד ביטן: אנחנו לא יכולים לטפל בכל הבעיות במדינה.
יוראי להב-הרצנו: מאחר ובוועדה הזאת הדברים מתנהלים בצורה כל כך יעילה, יכול להיות ששווה להפעיל פה עוד דברים כמו למשל נישואים אזרחיים ומעמד של ידועים בציבור.
יוראי להב-הרצנו: תיקתק היית פותר את זה.
דוד ביטן: אני אדבר עם מור יוסף על אלה שהם לא נשואים.
יוראי להב-הרצנו: תראה דוד אני באמת מברך אותך על הדבר, שהבאת לפה בעניין הזה בשורה גדולה לציבור גדול מאוד של עולים שהם בודדים פה.
יוראי להב-הרצנו: האפקטיביות והדרישה שלך והמחויבות שלך ראויה להערכה.
יוראי להב-הרצנו: אני כמו שמיכל אמרה, יש כל מיני הגדרות לעולים.
יוראי להב-הרצנו: הגדרה מצמצמת של ארבע שנים והגדרה מרחיבה- - -
דוד ביטן: היא לא מצמצמת כל כך.
יוראי להב-הרצנו: ההגדרה הכי מצמצמת של עולים.
יוראי להב-הרצנו: עולים מקבלים זכויות עד לעשר שנים.
יוראי להב-הרצנו: יש גם זכויות שעולה מקבל רק בשנה הראשונה.
דוד ביטן: תראה, מהניסיון שלי בכנסת, בכל חוק יש הגדרה אחרת.
דוד ביטן: בכל חוק, מגדירים עולה בצורה אחרת.
דוד ביטן: אז אנחנו הגדרנו את זה ארבע שנים.
יוראי להב-הרצנו: אני אומר שמנעד רחב של הגדרות ודווקא בהקשר הזה, אני הייתי מעדיף שנלך על ההגדרה הרחבה של עשר שנים.
דוד ביטן: אז אתה בעצם מאפשר לכולם לבוא.
יוראי להב-הרצנו: דוד, יש פה בזום אתנו את אנדריאה, היא פה קצת מתחת לעשר שנים.
יוראי להב-הרצנו: היא לא ראתה את ילדיה שנה, והיא לא נכנסת בתוך הגבולות.
דוד ביטן: תקשיב, היא צריכה להגיש בקשה לוועדת חריגים
יוראי להב-הרצנו: יש כמו אנדריאה אבל עשרות אלפי אנשים.
דוד ביטן: לא יודע אם עשרות אלפי.
דוד ביטן: אם יש אחת או שתיים- - -
יוראי להב-הרצנו: אתה צריך לצאת מנקודת הנחה שבדיון הקודם משרד הפנים רצה לתת שנה.
יוראי להב-הרצנו: יושב ראש הועדה רצה יותר.
דוד ביטן: לא, עשר לא.
דוד ביטן: אנחנו חתכנו בארבע פעם שעברה.
דוד ביטן: זה גם הגיוני ארבע.
דוד ביטן: בגלל שיש איזושהי בקשה של אנדריאה לא צריך להכניס את זה.
דוד ביטן: ארבע זה הגיוני.
יוראי להב-הרצנו: היא חשובה אבל היא סיפור שמייצג הרבה מאוד סיפורים כאן.
יוראי להב-הרצנו: אני אומר, אם יש מצוקה, ואנחנו מכירים במצוקה של העולים החדשים למה לא לקחת את ההגדרה המרחיבה של עשר שנים?
דוד ביטן: כי עשר שנים זו הגדרה יותר מדי מרחיבה.
דוד ביטן: ארבע שנים זה סביר וזה פותר חתך מאוד רחב של בעיות.
דוד ביטן: לכן אני מציע שנקבל את זה איך שזה.
דוד ביטן: אני אומר אם אנחנו נראה שיש המון בקשות, והועדה ההומניטרית היא דוחה את כולן בלי דיונים ובלי לראות את המקרה אז אנחנו נכנס.
יוראי להב-הרצנו: יש התנגדות של מור יוסף לעשר שנים?
דוד ביטן: הוא קיבל את המתווה של הארבע.
שלומית אבינח: הוא רצה שנה.
דוד ביטן: כשהוא דיבר איתי בהתחלה הוא היה מעוניין בתקופה הרבה יותר קצרה.
דוד ביטן: אני ניהלתי משא ומתן עם חברי הכנסת וגמרתי את זה על ארבע שנים, זה נשמע לי הגיוני.
דוד ביטן: יאמר לזכותם שהם קיבלו את המתווה שלנו, הם לא דחו אותו.
דוד ביטן: לא אמרו, אנחנו רוצים שלוש שנים, לא ניהלו אתנו משא ומתן.
דוד ביטן: אבל אמרו, תדחו לנו את זה רק בחודש.
דוד ביטן: אני אמרתי, מה?
דוד ביטן: אני אלחם על החודש הזה עכשיו?
דוד ביטן: קיבלתי את זה וגמרתי את הסיפור.
דוד ביטן: הוא גם הדגיש לי שהחריגים שהיום קיימים ישארו.
דוד ביטן: זאת אומרת, זה לא פוגע בעניין הזה.
דוד ביטן: לכן, אם אתם תראו, אתם מקבלים פניות מאנשים, אם אתם תראו שיש בעיות שצפות ואין להן פתרון, אז אנחנו מתחייבים לטפל בזה גם כן.
דוד ביטן: אבל כרגע בואו נקבל את הנוהל הזה, שפחות כאב ראש יהיה לנו.
יבגני סובה: בואו נשמע, אולי הם יציגו מספרים, כמה בקשות נדחו.
יבגני סובה: הם לא חייבים לנו, הם חייבים לוועדת הפנים מן הסתם.
יבגני סובה: להגיד לנו כמה בקשות נדחו.
דוד ביטן: היה עדכון עם השר, השר קיבל את זה.
דוד ביטן: אם השר קיבל את זה אז זה ירוץ מהר.
דוד ביטן: לא יעשו עיכובים ולא כלום.
יוסף טייב: הייתי רוצה שהיא תענה על זה גם.
יוסף טייב: אל לנו לשכוח, יש פה בישראל מאות תלמידי "מסע" ו"תגלית" שמגיעים לפה ולומדים פה.
יוסף טייב: אני מדבר על תלמידים שבאים ולומדים.
יוסף טייב: התהליך הזה בסופו של דבר, מעל 60% מהם נשארים ונהיים בסופו של דבר עולים.
יוסף טייב: התהליך הזה שאנחנו מייצרים ניתוק של אותם תלמידים מהמשפחות שלהם יוצר בעצם שני דברים:
דוד ביטן: הייתה לנו הצעה לסדר, או בקשה על נושא מסוים.
דוד ביטן: בוא נגמור את הנושא הזה, מה אתה עכשיו מביא לי נושאים חדשים.
תמר זנדברג: דווקא המקרים שאתה מתאר הם דווקא נכנסים בתוך הארבע שנים.
דוד ביטן: בן אדם בא לחצי שנה, ונאפשר להורים שלו לבוא גם כן?
דוד ביטן: לסבא וסבתא?
דוד ביטן: - לא.
דוד ביטן: בחייכם, תהיו רציניים.
תמר זנדברג: להצטרף למסע זה קצת להתרחק.
דוד ביטן: הוא בא להיות סטודנט חודשיים אנחנו נאפשר להורים שלו לבוא?
דוד ביטן: מי שבא לחצי שנה, לא יקרה כלום אם ההורים שלא לא יראו אותו.
יוסף טייב: אבל הם לא באים לחצי שנה, הם באים לשנתיים שלוש.
יבגני סובה: ארבע שנים אני לימדתי באוניברסיטת אריאל קורס תקשורת לתלמידי "מסע".
יבגני סובה: הם בורחים מההורים, עזוב.
יבגני סובה: תן להם חצי שנה בלי ההורים, אחר כך הם יהיו עולים ויקבלו אישור להורים.
מיכל וונש: רגע דוד, רק אם תשאל אותם גם אולי בנושא ההורים, רק להחריג את הנושא של גיל הורים.
מיכל וונש: זאת אומרת, אדם מעל גיל 80 שהילדים שלו בחו"ל.
דוד ביטן: לא, צאו מזה.
דוד ביטן: תנסי להכניס את זה.
דוד ביטן: תלמדו גם לגמור עניין.
דוד ביטן: אתם רוצים לפתור את כל הבעיות במכה אחת.
דוד ביטן: בממשלה אפשר לפתור את כל הבעיות במכה אחת?
דוד ביטן: בצעדים מסוימים.
נטלי אור חן: בוקר אור, אני אנסה לענות על כמה שיותר שאלות שהעליתם פה.
נטלי אור חן: בכל ועדה מנסים לזרוק כמה שיותר נושאים.
נטלי אור חן: לגבי הנושא העיקרי שלשמו התכנסנו.
נטלי אור חן: הוועדה הבין משרדית שלנו רואה את הצורך של ביקור משפחות למי שעלה כאן לארץ.
נטלי אור חן: ההמלצה שלנו שהועלתה לשר הפנים, והוא קיבל את עמדתנו, זה שבשלב הזה ובנקודה הזו ולאור התחלואה שגוברת בעולם, קשה לנו להמליץ על כניסה רחבה של אוכלוסייה.
נטלי אור חן: רק כדי לסבר את האוזן, בארבע שנים האחרונות עלו לישראל כ-125,000 איש.
נטלי אור חן: אם לוקחים את הנתונים ומכפילים לגבי בני משפחה מקרבה ראשונה, אנחנו מגיעים למספרים שבשלב הזה זו תהיה ממש בעיה לאשר.
דוד ביטן: טוב, לא כולם יבואו.
מיכל וונש: אני רואים בעליה כערך של מדינת ישראל.
נטלי אור חן: לגבי מה ששלמה מור יוסף דיבר חבר הכנסת ביטן, בעוד חודש אנחנו נעלה את זה לדיון שנית.
נטלי אור חן: זאת אומרת זה לא שאנחנו - - -
דוד ביטן: זה לא הסיכום.
נטלי אור חן: כמובן עם כמה שיותר התחשבות ורגישות.
נטלי אור חן: גם השר, הוא בהחלט טען שקשה לו מאוד עם ההחלטה והוא כן מוכן לשקול מקרים שהם הומניטריים ומקרים שהם חריגים ובשביל זה יש לנו גם את קבוצת ההתייעצות ההומניטרית.
נטלי אור חן: לגבי בני זוג וידועים בציבור, אנחנו נתנו מענה לגבי בני זוג שלא נשואים.
נטלי אור חן: כבר היום ובמשך הארבעה חודשים האחרונים ניתן להגיע ללשכות מינהל האוכלוסין שפזורות ברחבי הארץ ולהגיש בקשה.
נטלי אור חן: יש קריטריונים וכל מקרה נבחן בהתאם למה שמוצג, זאת אומרת אין טעם להעלות את זה כל פעם.
נטלי אור חן: הבקשות מאושרות.
נטלי אור חן: גם מגיעים לביקורים, גם מגיעים לפתיחת תיקים לחיים משותפים פה בארץ, אבל כמובן שכל מקרה הוא לגופו.
נטלי אור חן: הלשכות שלנו יודעות לטפל בזה, הפקידים יודעים לטפל בבקשות האלה, לכן כבר ניתן לזה מענה מלפני כארבעה חודשים.
דוד ביטן: נטלי, אני יודע מה אני סיכמתי עם מור יוסף.
דוד ביטן: עם כל הכבוד, הוא המנהל, לא אתם.
דוד ביטן: זה מסוכם על השר הוא אמר לי.
דוד ביטן: אין דיון חוזר.
דוד ביטן: הוא קיבל את המתווה, אני הסכמתי לדחייה של חודש.
דוד ביטן: אתם צריכים להוציא את הנוהל הזה לפי הסיכום שלי אתו ואני לא חושב שהוא יחזור בו ממשהו שהוא דיבר איתי.
דוד ביטן: עם כל הכבוד תפסיקו לשים סגר על סגר מה שנקרא בהחלטות שלכם.
דוד ביטן: זה מצב.
דוד ביטן: לגבי יתר הדברים אנחנו סומכים על הוועדה ההומניטרית שתעשה את העבודה.
דוד ביטן: אם יהיו בעיות נפנה אליכם עוד הפעם.
יבגני סובה: נטלי, את יכולה להגיד לנו כמה בקשות הוגשו?
יבגני סובה: באחוזים לא במספרים, כמה אתם דחיתם בקשות?
יבגני סובה: זאת אומרת שאנחנו נבין פחות או יותר סדר גודל של הדחיות, כי זה גם ייתן לנו אינדיקציה לשתף אתכם בניסיון לעזור לכולם.
נטלי אור חן: אין לי את הנתונים.
נטלי אור חן: אבל אני יכולה להגיד לכם שלא הרבה מקרים כי לרוב הדחיות יש כ-20 קטגוריות שאנחנו כן מאשרים כניסה.
נטלי אור חן: לרוב יש כבר איזשהו הסכם ומתווה לאישור כניסה.
נטלי אור חן: לגבי קבוצת ההתייעצות ההומניטרית, אין הרבה מקרים.
יבגני סובה: כלומר זה עשרות?
יבגני סובה: מאות?
נטלי אור חן: אני לא יודעת להגיד לך כי אין לי את הנתונים בידיי, אני לא רוצה לתת סתם.
יוראי להב-הרצנו: אני לא יודע מי זאת, אבל הדברים שלה מאוד מאוד מטרידים בעיניי.
יוראי להב-הרצנו: האם רשות האוכלוסין והאגירה חושבת שעולים זה נטל?
יוראי להב-הרצנו: על מדינת ישראל ועל החברה הישראלית?
יוראי להב-הרצנו: הם אזרחים שווי זכויות.
יוראי להב-הרצנו: הרוח של הדברים מאוד מטרידה.
דוד ביטן: יש רצון בגלל הקורונה לחסום את הגעת התיירים לארץ, הרי הם תיירים.
דוד ביטן: הם לא באים לעלייה הם באים לבקר.
יוראי להב-הרצנו: דוד, זה צורך חיוני, אנו מכירים בזה שזה צורך חיוני של האנשים שגרים כאן שהם עולים ואזרחי ישראל.
דוד ביטן: אין ויכוח, אבל עדין הם תיירים.
דוד ביטן: הם באים לבקר עולים אבל הם באים כתיירים.
יוראי להב-הרצנו: כן אבל רוח הדברים, אותי היא מאוד מטרידה והיא לא מקובלת, לפחות לא עליי.
יוראי להב-הרצנו: העולים החדשים הם לא נטל על החברה הישראלית, הם ברכה וצריך לעזור להם.
דוד ביטן: היא לא אמרה את זה.
יוראי להב-הרצנו: הרוח של הדברים זה כאילו שהעולים הם נטל.
דוד ביטן: היא לא אמרה את זה ככה.
יוראי להב-הרצנו: ככה אני הבנתי את רוח הדברים וזה מטריד אותי.
דוד ביטן: אז אני לא יודע.
דוד ביטן: ודאי שזה לא נחמד, אבל יש מגמה לחסום, שלא יבואו לפה מיליון תיירים.
דוד ביטן: יש מגמה בגלל הקורונה לעשות את זה, עשו את זה יותר מדי טוב.
דוד ביטן: יש בעיה עם ביקור משפחות, זה אנחנו צריכים לפתוח להם.
מיכל וונש: זו לא בעיה, זו הכרה בזה שלעולים חדשים מגיע את מה שמגיע לכל אזרח מדינת ישראל, וזה לראות את קרוביו מדרגה ראשונה.
מיכל וונש: אנחנו מנסים לתת לזה מענה מתוך הבנה שמי שעלה ארצה והשאיר את הכל מאחור לא צריך להישאר לבד דווקא בתקופה הזאת.
תמר זנדברג: רק שזה לא ידחה.
דוד ביטן: לא לא.
דוד ביטן: אני לא חושב שאחרי שהוא ניהל איתי שיחה והבטיח ואומר לי דברים, אז זה ישתנה.
תמר זנדברג: זהו, זה היה הדבר הכי חשוב פה.
תמר זנדברג: עם כל הכבוד חצי שעה שמענו, ואז בסוף הנציגה שלהם אומרת שזה לא בדיוק.
דוד ביטן: היא לא מעודכנת כנראה.
דוד ביטן: אני יודע מה סיכמתי, וכמו שאני מכיר את מור יוסף, הוא עומד במילה שלו.
דוד ביטן: לא היה סיכום שסיכמתי אתו והוא לא עמד בו.
תמר זנדברג: אנחנו סומכים עליך, ואנחנו נעקוב ואנחנו נעדכן את הוועדה.
שלומית אבינח: באיזה תעריך זה מתחיל דוד?
דוד ביטן: אמרנו חודש מלפני שבוע.
דוד ביטן: עוד שלושה שבועות הם יצטרכו לעשות נוהל.
דוד ביטן: הם חייבים להוציא נוהל שאנשים יקבלו את זה מיד.
דוד ביטן: נוהל תוך שלושה שבועות.
שלומית אבינח: אז בעשרה בדצמבר.
יבגני סובה: מה שמתכוונת מנהלת הוועדה זה שיש תכנון של אנשים להגיע לארץ והם צריכים לדעת.
יבגני סובה: מהעשרה בדצמבר אם הם יוכלו לתכנן את ההגעה?
דוד ביטן: מה התאריך היום?
שלומית אבינח: 18 בנובמבר.
דוד ביטן: נו אז עד 19 בדצמבר אין בעיה.
דוד ביטן: אבל, אנחנו לא נותנים הוראות.
דוד ביטן: הם צריכים להוציא את הדברים האלה על מנת שאנשים לא יקנו כרטיס בגלל שהוועדה אמרה.
דוד ביטן: אנחנו נעקוב אחרי העניין הזה ונתמודד עם זה.
דוד ביטן: תודה לכם.
דוד ביטן: אני פותח את הישיבה בנושא:
דוד ביטן: היערכות משרדי הממשלה להעלאתם לישראל של ממתינים במחנות באדיס-אבבה וגונדר.
דוד ביטן: החלטת ממשלה מס' 429.
דוד ביטן: ישיבת מעקב, בהמשך לישיבות מיום ה-21.10.20, 04.11.20 עד הדיון הנוכחי, לקבל עדכון לגבי מספר המשפחות שנבדקו, נמצאו זכאויות לעלייה מתוך ה2000 שהוגדרו בהחלטת ממשלה.
דוד ביטן: לא רק זה, וכן, המשך להיערכות.
דוד ביטן: גם להביא אותם לארץ.
שלומית אבינח: קיבלנו במייל ייעודי שזה מאוד חשוב מה שביקשנו למשפחות.
דוד ביטן: אז תגידי את זה, אין בעיה.
דוד ביטן: יש לנו ישיבה קצרה.
דוד ביטן: אני רוצה להסביר, אני כל הזמן מקבל פניות מכל מיני ארגונים, של עולי אתיופיה.
דוד ביטן: אלה ישיבות שקושרות להיערכות, אנחנו לא פותחים את העסק הזה כל פעם מחדש לדיון.
דוד ביטן: אני מצטער אם אנשים נפגעים מהעניין הזה, אבל אין לי שום בעיה לנהל עוד ישיבה שקשורה לקליטה של ה-7,000, כי אני בעת קליטה של 7,000.
דוד ביטן: אבל, אנחנו דנים יותר בפתרון הבעיות שקשורות עכשיו להיערכות הממשלה והסוכנות לעניין הזה.
דוד ביטן: לא פותחים את הדיון כל פעם מחדש על כל הבעיות שיש ויש המון בעיות.
דוד ביטן: לכן אני מתנצל מראש, אם אנשים פונים ולא מקבלים זכות דיבור.
דוד ביטן: אותו דבר ראיתי בטלוויזיה עם הבחור שהיה פה.
דוד ביטן: באות אלינו בקשות.
דוד ביטן: כל הזמן לבוא לפה על בעיות ספציפיות ואישיות.
דוד ביטן: זה לא תפקיד הוועדה.
דוד ביטן: זה תפקיד הממשלה, משרד הקליטה, רשות האוכלוסין, לכן טיפלנו בעניין, שהם יטפלו בפניות ובבקשות.
דוד ביטן: הנה, יש כבר מייל ייעודי לפניות האלה, והם מטפלים בבעיות, ואני יודע שהם מטפלים בעניינים האלה ונותנים פתרונות אישיים.
דוד ביטן: לאחר הישיבה דיברנו עם הבחור שהיה פה, לא יודע מי היה, אני והמנהלת וגם את היית חברת הכנסת וונש.
דוד ביטן: דברנו ופנינו לרשות האוכלוסין בעניין שלו, אני לא יודע באמת איך זה יסתיים כי עדיין לא הרכיבו את הרשימה של ה-2,000.
דוד ביטן: זה לא שאנחנו לא רוצים לטפל, אבל אין לנו את הכלים ואין לנו גם את הסמכות אחד אחד, בבעיות הספציפיות.
דוד ביטן: אנחנו מפקחים על עבודת הממשלה, מסתכלים שהדברים מתבצעים ופותרים את הבעיות הכלליות.
דוד ביטן: לא פותרים בעיות אישיות של מי עולה ומי לא עולה.
דוד ביטן: ברור שאם בסוף אנחנו נגלה שהם ירכיבו רשימה של 2,000 – אאוט אוף דה בלו, אז אנחנו כן נטפל בזה.
דוד ביטן: אבל אנחנו לא יכולים עכשיו לטפל בבעיה בעיה של האנשים, ולכן אנשים נפגעים.
דוד ביטן: אבל, אין מה לעשות, זה לא דבר שאנחנו יכולים להיכנס אליו.
מיכל וונש: אדוני היושב ראש, אם אני יכולה רק להוסיף על דבריך, קודם כל שוב לברך אותך על הובלה של מעקב של דיון בנושא כל כך חשוב וביצוע של נושא כל כך חשוב ויקר.
מיכל וונש: בעצם מה שמהווה באמת מימוש של חזון ייעוד וערכי מדינת ישראל.
מיכל וונש: אני כן חושבת, במסגרת הפיקוח של הוועדה שלנו, אפשר כן לבקש מהגורמים שנמצאים בקו להנגיש לנו שני דברים.
מיכל וונש: 1.
מיכל וונש: השקיפות של הקריטריונים הללו כפי שהם מרכיבים את הרשימה של ה-2,000.
דוד ביטן: השקיפות זה בהחלטת הממשלה.
דוד ביטן: יש החלטת ממשלה.
מיכל וונש: אבל אנחנו מגלים למשל הסדר שלפיו דנים במי הממתינים, הוא לא בהכרח בסדר שבו הגישו את הבקשות לאיחוד משפחות, אז אני אשמח אם יוכלו להתייחס לכך.
מיכל וונש: באיזה סדר דנים בפניות הללו?
דוד ביטן: לפי מה שאני הבנתי, לא יהיו 2,000 שיעמדו בקריטריונים האלה.
דוד ביטן: זה ברור כבר.
דוד ביטן: זאת אומרת, אם סתם לדוגמא יעמדו 1,200 אז הם ישלימו עוד 800.
דוד ביטן: לא ייווצר שיעלו רק- - -
מיכל וונש: מה שאני מבקשת זה שזה לא יהיה רנדומלי.
מיכל וונש: כי העובדה שזה רנדומלי היא הופכת את המצב לכל אחד שבאמת נמצא בסערת נפש, שאפשר להבין אותה מבחינה משפחתית והוא לא מבין איך הוא נפל בין הכיסאות.
מיכל וונש: אז אם תוכל להיות שקיפות של מה שאתה אומר עכשיו, של הסדר שבו בודקים את הדברים, כלפי הציבור כולו, כלפי כלל הממתינים.
מיכל וונש: אנחנו יודעים שמתוך ה-8,000 בוחרים עכשיו 2000 אז זה חשוב מאוד.
מיכל וונש: אני חושבת שהוועדה יכולה לבקש את זה.
מיכל וונש: גם אני אומר שההנגשה, ואמרת שיש מייל וזה חשוב.